In nomine sanctæ et individuæ Trinitatis, Hugo divina propitiante clementia Francorum rex. Cum pravorum hominum etc., ut supra in charta n° LXIV, usque ad venerabilis vir Hilboldus, abbas ex monasterio Floriacensi, quod est constructum in honorem sanctæ Mariæ et sancti Petri, principis apostolorum, sanctique Benedicti confessoris, ubi ipse beatus Benedictus corpore requiescit, in pago Aurelianensi, super fluvium Ligeris, detulit nobis auctoritatis præceptionem antecessorum nostrorum et regum videlicet Francorum, [in qua erat insertum quod] ipsi Francorum reges præfatum monasterium cum rebus et hominibus ad se pertinentibus et aspicientibus, sub tuitione et defensione sua habuissent, et eorum immunitatibus auctoritatum a judiciariæ potestatis inquietudine semper deffensum et munitum fuisse[t]. Ob rei tamen firmitatem postulavit nos præfatus abbas ut in amore Dei et reverentia beatissimæ virginis Mariæ, sancti Petri et sancti Benedicti, prædecessorum nostrorum morem sequentes, immunitatis nostræ præceptum circa ipsum sanctum locum fieri [censeremus. Cujus petitioni assensum præbuimus et hoc nostræ auctoritatis præceptum circa ipsum sanctum locum fieri] decrevimus, per quod præcipimus atque jubemus ut nullus judex publicus etc., ut supra in charta n° LXIV, usque ad quatenus ipsos monachos qui ibidem Deo famulari videntur pro nobis et conjuge proleque nostra atque stabilitate totius regni nostri, nobis a Deo commissi atque conservandi, jugiter Domini misericordiam exorare delectet, et quidquid de rebus etc., ut supra in charta n° LXIV, usque ad Et ut hæc auctoritas nostris futurisque temporibus, Domino protegente, valeat inconcussa manere, eam manu propria subter firmavimus et annuli nostri impressione subter sigillari jussimus. Actum Aurelianis civitate publice, anno dominicæ incarnationis nungentesimo octogesimo septimo, anno primo regnante Hugone gloriossissimo rege. Signum Hugonis (Monogramma) gloriossissimi regis.